Instruction: Explica'm de manera resumida les idees principals d'aquest text:

Context:
Barcelona Global ha presentat el primer congrés internacional 'Barcelona Global Summit: Innovation in urban tourism', que se celebrarà el 21 de març al CaixaForum Barcelona.
La jornada presentarà les conclusions dels organitzadors per reforçar la relació entre la capital catalana i el turisme.
El congrés es presenta com l'"oportunitat" per reflexionar sobre el model de gestió del turisme a la ciutat com a motor de desenvolupament econòmic, benestar i projecció internacional després de l'impacte dels atemptats terroristes de l'agost, la incertesa política i el qüestionament per part d'alguns sectors del model turístic a la ciutat.
Barcelona Global vol "reaccionar", afirmen, davant d'aquests fets "lamentables" que han deixat "tocada" la imatge internacional de la ciutat.
Per això, apostaran per fomentar un debat amb la màxima objectivitat i presentant experiències similars de diferents ciutats del mon.
Barcelona Global presentarà en aquest congrés una bateria de propostes que establiran sinèrgies amb altres sectors productius per optimitzar els actius de la ciutat, així com les millores relatives a l'ús de l'espai, la mobilitat i la cohabitació entre visitants i ciutadans.
Per combatre la imatge internacional "tocada" després dels atacs reivindicatius al bus turístic, les vagues als controls de seguretat de l'aeroport del Prat, els atemptats terroristes i els esdeveniments viscuts el passat octubre, l'entitat abordarà contingències de reputació de marca.
"L'activitat turística ha estat impactada pels successos lamentables des del passat agost.
Estem convençuts que Barcelona recuperarà els índex habituals però les coses no s'arreglen soles i hem de fer esforços per aportar idees", ha assegurat el vicepresident de Barcelona Global, Pau Guardans.
"L'èxit turístic ha tingut conseqüències negatives però davant d'aquesta realitat hem de gestionar-ho.
Hem decidit implicar-nos amb rigor, ambició i visió transversal", ha dit.
Aquestes propostes han estat elaborades per representants del teixit econòmic i empresarial socis de l'entitat, amb l'assessorament de l'urbanista i consultor internacional, el professor Greg Clark, després de diferents sessions i grups de treball que van començar el passat novembre.
Els treballs giraven a l'entorn de quatre grans àmbits d'actuació: generació de nous perfils d'oferta amb valor afegit, diversificació d'espais, cogestió i creació de noves àrees d'interès, reinversió de l'impacte econòmic del turisme i l'ús de les noves tecnologies.
"No són deures ni una carta als reis.
Volem no només ajudar a resoldre el turisme sinó enfortir l'èxit a la ciutat i que Barcelona lideri una agenda de solucions", ha comentat Guardans.
Durant el '1st Barcelona Global Summit' es faran publiques aquestes propostes i es comptarà amb la presència de personalitats de ciutats que representen casos d'èxit internacionals en cada un dels quatre eixos de treball.
Així, hi haurà Carl Weisbrod, del departament d'Urbanisme de Nova York, que parlarà sobre la diversificació de localitzacions i creació de noves àrees d'interès.
Weisbrod tractarà la temàtica partint del cas de la recent transformació de Times Square.
També s'oferirà la ponència de l'exregidor de Miami Deede Weithorm que parlarà de la promoció d'activitats de valor afegit per atreure noves audiències, el CEO del Cape Town International Convention Center, Julie May Elligson, que exposarà el cas d'èxit sud africà i la directora de màrqueting d'Amsterdam Marketing, Geerte Udo, que explicarà les accions estratègiques promogudes a la capital d'Holanda.
Greg Clark protagonitzarà la ponència d'inici i una altra al final.
La inicial es titularà 'El turisme urbà com una oportunitat de desenvolupament' en que descriurà les principals característiques del sector i reflexionarà sobre com es poden optimitzar els actius.
La segona ponència sota el títol 'Rellançar una ciutat després d'una crisi' servirà per apuntar propostes que poden contribuir a enfortir la marca Barcelona.
El congrés es clausurarà amb la presentació d'una personalitat que els organitzadors encara no han volgut revelar.
Partidaris de "corregir" la imatge internacional
El president de Barcelona Global, Gonzalo Roldés, ha subratllat que la imatge internacional de Barcelona "ha quedat ferida" tot i que els ciutadans no ho percebin.
"Malgrat els problemes polítics la societat funciona, però això des de fora no es percep així i ens veuen com una ciutat tocada", ha lamentat Roldés.
En aquest sentit ha dit que aquest fet "els preocupa" a llarg termini per les inversions.
"Qui fa inversions busca estabilitat", ha recordat.
Tot i això, Gonzalo Roldés s'ha mostrat confiat en que, com que els fonaments econòmics "segueixen vius", només cal "corregir" la imatge "que es dona".
En aquest sentit, durant la roda de premsa els màxims responsables de Barcelona Global han vist amb bons ulls el pla de l'alcaldessa Colau d'iniciar una campanya de comunicació sobre Barcelona.
El president de l'entitat ha evitat criticar el govern espanyol i ha apuntat que des de l'Estat "es pot ajudar molt a Barcelona".
De fet, ha explicat que han mantingut diverses reunions amb representants del govern espanyol, fins i tot amb la vicepresidenta Soraya Sáenz de Santamaría, a qui han transmès que "és el moment d'ajudar a Barcelona".

Response: Barcelona Global farà un congrés per millorar la gestió del turisme a la ciutat i per fer un "rentat de cara" a la ciutat després dels esdeveniments reivindicatius i dels atacs terroristes que han afectat a nivell turístic. Aquestes propostes s'anunciaran al Barcelona Global Summit, amb ponències de departaments d'Urbanisme que tenen experiències similars, com ara el de Nova York.


Instruction: Explica'm de manera resumida les idees principals d'aquest text:

Context:
La ciutat de Figueres ha guardat un minut de silenci en record de les set víctimes de l'accident de dissabte a l'N-II.
Entre els morts, hi ha dos veïns de la ciutat de 34 i 38 anys que anaven a treballar a un restaurant d'El Pertús i que van ser envestits pel vehicle de plaques franceses.
El cotxe anava amb excés de velocitat i, a més, el conductor tenia el carnet retirat.
Aquestes circumstàncies se sumen al clam que hi ha al territori per demanar a l'Estat que desdobli l'N-II.
Per això, l'alcaldessa de la ciutat, Marta Felip, ha reclamat millores a la via i també més controls per combatre actituds imprudents al volant.
Segons assegura, la ciutat viu amb "impotència i indignació" els fets i recorda que hi ha gent que "arrisca la vida" diàriament quan agafa l'N-II per anar a treballar cap a la frontera.
Entre les persones que han guardat silenci hi havia companys de feina dels dos homes de Figueres, que s'han mostrat consternats pels fets.
La mort de set persones en accident de trànsit el dissabte a l'N-II a Pont de Molins manté consternada la comarca de l'Alt Empordà.
Cinc de les víctimes són de nacionalitat francesa i tenen entre 19 i 22 anys.
El conductor del vehicle circulava amb excés de velocitat i tenia el carnet retirat.
Va ser aquest vehicle el que va xocar contra un altre cotxe on hi anaven tres veïns de Figueres, que es dirigien a treballar a un restaurant a el Pertús.
Dos d'ells han mort i un tercer està ingressat a l'hospital Josep Trueta.
"Ens hem quedat colpits perquè eren tres veïns que anaven a treballar, de la mateixa manera que ho fan cada dia gent de Figueres i de la comarca que arrisquen la vida circulant per l'N-II", ha manifestat l'alcaldessa, Marta Felip.
L'ajuntament ha volgut recordar les víctimes i ha convocat aquest migdia un minut de silenci a les portes del consistori, on han participat també membres de diferents cossos de seguretat i veïns de la capital empordanesa.
Volen el desdoblament de l'N-II
Segons Felip, aquest acte té un doble sentit.
Per una banda, mostrar suport a les famílies de les víctimes i, per altra banda, reclamar millores a la carretera i també més controls per evitar conductes imprudents al volant.
L'alcaldessa ha recordat que ja fa molts anys que reivindiquen el desdoblament de l'N-II al tram nord perquè consideren que és una via perillosa.
"Si tenim una via amb més d'un carril per sentit podrem evitar els xocs frontals", assenyala l'alcaldessa.
Les dues víctimes de Figueres eren dos nois de 34 i 38 anys, un de nacionalitat boliviana i l'altre marroquina.
L'alcaldessa ha explicat que un d'ells feia només tres mesos que s'havia casat i que l'altre tenia un nadó de pocs mesos.
"Hi ha tres famílies destrossades, són drames que podrien passar a moltes famílies de Figueres i de l'Alt Empordà que tenen membres que es desplacen cada dia a treballar cap a la frontera", ha declarat.
En aquest sentit, Felip assegura que hi ha "impotència i indignació" a la ciutat.
Commoció entre els companys de feina
Entre les persones que s'han sumat al minut de silenci hi havia companys de feina de les dues víctimes veïnes de Figueres.
Una d'elles és la Solfi, que explica que tots dos eren bons companys i que tot el Pertús ha lamentat la seva pèrdua.
A més, ha assegurat que encara és més dur acceptar-ho quan hi ha hagut "una irresponsabilitat" per part del cotxe que els va envestir.
"Aquesta vegada han sigut ells però ens pot passar a qualsevol que cada dia ens posem a la carretera per anar a treballar, això encara fa més difícil una pèrdua així", ha assenyalat.
La Lenis Tatiana també era companya dels dos homes morts i reconeix que encara estan "en shock" pels fets i que ha estat un cop molt dur per a tots els companys.
Segons ha detallat l'alcaldessa de Figueres, encara s'estan fent les autòpsies als nois francesos a l'Institut de Medicina Legal de Girona.
A més, el consistori ha demanat que la vetlla de les víctimes franceses es faci al tanatori de Girona i no a Figueres per evitar que les víctimes de les famílies coincideixin en el mateix espai.

Response: Figueres ha guardat un minut de silenci en record de les set víctimes de l’accident de dissabte a l’N-II. La desgràcia va tenir lloc a Pont de Molins i hi van morir cinc persones de nacionalitat francesa, d’entre 19 i 22 anys, i dos veïns de Figueres, de 34 i 38 anys. L’alcaldessa ha reclamat un desdoblament de la via.


Instruction: Explica'm de manera resumida les idees principals d'aquest text:

Context:
La portaveu de Junts, Elsa Artadi, ha expressat aquest dilluns el suport "unànime" del partit a la presidenta del Parlament, Laura Borràs, per estar defensant l'escó de Pau Juvillà.
"Estem en situació d'emergència democràtica, i hem d'explicar què signifiquen aquestes ingerències", ha ressaltat la portaveu de Junts, que ha recordat que un cas similar, el de Quim Torra, va derivar en unes eleccions anticipades a Catalunya.
"El seu comportament és exemplar amb la transparència, el compromís i la claredat.
Demanem que la resta de partits independentistes estiguin al seu costat", ha apuntat la dirigent de Junts, que ha instat a tenir "lleialtat" davant les conseqüències que pugui tenir per a la presidenta de la cambra la defensa de l'escó de Juvillà.
"En l'anterior legislatura, ja hauria estat fora del Parlament", ha resumit.
El Parlament té fins aquest dijous per retirar l'escó al diputat de la CUP en base a la decisió de la Junta Electoral Central (JEC), basada en la decisió del Tribunal Superior de Justícia de Catalunya (TSJC) d'inhabilitar-lo per no despenjar llaços grocs quan era regidor de la CUP a Lleida durant una campanya electoral en la qual, per cert, els anticapitalistes no hi participaven.
"L'Estat, de nou, es torna a saltar la separació de poders.
I això compromet la integritat del Parlament", ha apuntat la dirigent de Junts.
"Volem insistir en la situació de gravetat a la cambra, i com impedeix una democràcia plena", ha insistit.
Des del primer moment, ha volgut subratllar Artadi, hi ha hagut un "canvi" a la presidència del Parlament un cop Borràs hi va aterrar.
"Hi ha compromís i claredat per part d'ella", ha apuntat, en referència també al vot delegat de Lluís Puig.
Artadi ha remarcat que Borràs arribarà "fins on Juvillà vulgui arribar", una frase que suposa un "punt d'inflexió" respecte el cas de Torra, durant el qual el president del Parlament era Roger Torrent, ara conseller d'Empresa i Treball.
"La presidenta és una de les persones més coherents que hi ha en política", ha apuntat la dirigent de Junts.
Pel que fa a la reforma laboral, Junts ha refermat el vot contrari a la iniciativa.
"Ni es deroga el model del PP, com s'havia promès tantes vegades, ni es resolen els reptes del mercat laboral.
No es recuperen competències catalanes pels ERO i no s'han atès cap de les peticions de Junts ni tampoc les dels socis de la investidura.
Un cop pactats els pressupostos, Pedro Sánchez ha posat la directa cap al 2023 i no té intenció d'acordar res", ha insistit la portaveu de la formació, que ha extrapolat el cas de la reforma laboral amb el que passa amb la taula de diàleg.
"Al president espanyol li provoca incomoditat", ha assenyalat sobre la mesa de negociació amb Catalunya.
"A aquestes alçades és evident per tothom, no sé quantes proves més necessitem", ha recalcat.
"No deu quedar ningú a Catalunya que dubti sobre la poca utilitat de la taula de diàleg.
Quantes proves més necessitem?
Hi ha actitud de menysteniment cap al poble de Catalunya.
Això no va enlloc.
L'instrument concret [la mesa] per permetre la investidura de Sánchez no està servint per res.
Emplacem de nou les forces independentistes per avaluar la nova situació, perquè la taula no és taula ni és diàleg, ni és res", ha remarcat.
El conseller d'Economia, Jaume Giró, ha estat convidat aquest dilluns a l'executiva del partit per tal de poder explicar en quina situació es troba la proposta "parcial" de l'Estat per reformar el finançament autonòmic.
Giró ha enviat una resposta "tècnica" al Ministeri d'Hisenda, liderat per María Jesús Montero, en la qual subratlla els punts febles del model plantejat.
Estem convençuts que el govern espanyol no té interès ni coratge a l'hora de tirar-lo endavant.
No hi ha cap model ni cap reforma possible que acabi amb l'infrafinançament de la Generalitat ni amb el dèficit fiscal.
No té sentit parlar de variables del model sense parlar del repartiment dels impostos", ha apuntat la portaveu de Junts, que ha definit com a "perjudicial" la proposta.

Response: Elsa Artadi, portaveu de Junts per Catalunya, ha demanat la unitat de l’independentisme a l’hora de donar suport a la presidenta del Parlament, Laura Borràs, per defensar l’escó de Pau Juvillà. El Parlament té fins dijous per retirar l’escó de Juvillà, inhabilitat pel Tribunal Superior de Justícia per no despenjar llaços grocs quan era regidor de la CUP a Lleida.


Instruction: Explica'm de manera resumida les idees principals d'aquest text:

Context:
D’ençà que Pedro Sánchez va arribar a la presidència del govern espanyol ha intentat demostrar que es desmarcava de l’actitud autoritària del PP pel que fa a Catalunya.
Però les últimes decisions preses pel seu executiu van en la línia contrària i l’enviament de més de mig miler d’antiavalots n’és el millor exemple.
El Ministeri d’Interior espanyol destinarà sis-cents agents de la policia espanyola al Principat amb motiu de la Diada i el primer aniversari del referèndum.
Arribaran de tot l’estat espanyol i donaran suport als Mossos d’Esquadra en la seguretat i la vigilància dels edificis públics.
Els nous efectius s’afegiran als cent que ja hi ha a Catalunya.
A més, dimarts la Guàrdia Civil va ajornar les autoritzacions de trasllat fora de Catalunya a agents que ja tenien data d’incorporació en vacants d’uns altres punts de l’estat espanyol.
Quan no falta ni un mes per a l’aniversari del primer d’octubre, aquesta decisió arriba amb el record de la violència policíaca ben present.
Amb el nom de ‘operació Copèrnic’, la Moncloa va enviar quatre mil agents extra de la policia espanyola i la Guàrdia Civil amb l’objectiu d’evitar el referèndum.
Malgrat que no van poder impedir la votació, la brutalitat de l’actuació de la policia espanyola va deixar un balanç de 1.066 ferits, 23 dels quals més grans de 79 anys i dos menors d’11.
La declaració d’independència del 27 d’octubre i l’activació de l’article 155 van allargar l’estada dels agents fins al 2 de gener d’enguany.
Una decisió polèmica que coincideix amb la reunió de la Junta de Seguretat
El ministre d’Interior espanyol, Fernando Grande-Marlaska, ha decidit d’enviar els antiavalots un dia abans de la reunió de la Junta de Seguretat de Catalunya, que es fa avui a les 12.00 al Palau de la Generalitat.
Aquesta reunió ha suscitat polèmica aquests darrers dies, car el govern espanyol ha insistit a tractar-hi la presència de llaços grocs al carrer, defensant que té la competència exclusiva de la seguretat pública.
El conseller d’Interior, Miquel Buch, va refusar d’afegir aquest punt en l’ordre del dia i va recordar que la seguretat ciutadana i l’ordre públic a Catalunya ‘són competències exclusives de la Generalitat’ exercides pels Mossos.
Després d’aquest estira-i-arronsa, la ministra portaveu del govern espanyol, Isabel Celaá, va assegurar que la qüestió constava a l’ordre del dia i Buch va acceptar d’incloure-la-hi, encara que va recordar que la Junta de Seguretat no és l’òrgan idoni.
Concretament, es parlarà de la creació d’una comissió mixta perquè els Mossos puguin accedir al sistema Siena d’intercanvi d’informació policíaca dins de l’Europol i puguin fer persecucions ‘en calent’ més enllà de la frontera francesa.
A la junta del juliol del 2017, el ministre espanyol de llavors, Juan Ignacio Zoido, es va comprometre a integrar el cos al CITCO, del qual formaven part la policia espanyola, la Guàrdia Civil, l’exèrcit i el CNI.
També va dir que estudiaria la incorporació dels Mossos a l’Europol.
Ara, més d’un any després d’aquest compromís i dels atemptats del 17-A, els Mossos encara no són ni al CITCO ni a l’Europol, on sí que ha estat autoritzada a entrar l’Ertzaintza.
No tan sols no en formen part, sinó que hom els ha limitat l’accés a informació sensible i, fins i tot, han trobat entrebancs en les investigacions.
A l’ordre del dia també s’inclou la valoració de l’amenaça gihadista a Catalunya, tenint en compte els atemptats de fa poc més d’un any i la incursió d’un home armat amb un ganivet en una comissaria de Cornellà de Llobregat fa poques setmanes, que va acabar amb la seva mort a trets per part d’una mossa.
També és possible que el govern comenti les agressions físiques i verbals contra independentistes, incloses les comeses per agents de la policia espanyola.
Més qüestions tractades seran l’índex de criminalitat, el suport de les forces i cossos de seguretat de l’estat espanyol en circumstàncies extraordinàries, la certificació del nombre d’efectius dels Mossos fins el dia 6 de setembre, l’actualització del procediment per completar la dotació d’efectius, l’evolució dels principals indicadors de seguretat ciutadana, el balanç de sinistralitat viària i la percepció de la ciutadania de les polítiques de seguretat del govern.
La junta serà presidida pel president Quim Torra i també hi assistiran Grande-Marlaska, Buch, la delegada del govern espanyol a Catalunya, Teresa Cunillera; el secretari general d’Interior, Brauli Duart; el director general dels Mossos, Andreu Martínez; el responsable jurídic del departament, Francesc Claverol; la secretària d’estat de Seguretat, Ana Botella Gómez; el director del Gabinet de Coordinació i Estudis, José Antonio Rodríguez; i el secretari general tècnic, Juan Antonio Puigserver, que va ser el màxim responsable polític del govern espanyol dins els Departament d’Interior i els Mossos d’Esquadra durant els mesos d’aplicació de l’article 155.

Response: Amb motiu de la Diada, el Ministeri d'Interior enviarà sis-cents agents a Catalunya per donar suport als Mossos d'Esquadra en la seguretat i vigilància dels edificis públics. Els nous efectius s'afegiran als cent que ja hi ha. Aquesta decisió coincideix amb el primer aniversari del referèndum de l'1 d'octubre del 2017 i amb la reunió de la Junta de Seguretat.


Instruction: Explica'm de manera resumida les idees principals d'aquest text:

Context:
El 20 de setembre de 2017, a primera hora del matí, la Guàrdia Civil va posar en marxa una operació policial amb l'objectiu de ferir de mort el referèndum de l'1-O.
Es van detenir diversos alts càrrecs de la Generalitat, entre els quals Josep Maria Jové i Lluís Salvador, dues peces clau de la votació que s'havia de fer al cap de pocs dies, i es va entrar en diversos Departaments i seus governamentals.
Al cap d'uns minuts, l'independentisme sortia al carrer per protestar contra el que es va anomenar atac a l'autogovern.
El punt més calent va ser la cruïlla entre la Gran Via i Rambla de Catalunya, davant de la seu d'Economia, on al llarg del dia s'hi van acabar reunint fins a 40.000 persones.
Teresa Laplana no havia de treballar aquell dia.
El metge li havia diagnosticat inestabilitat i vertígens, i li havia recomanat fer repòs.
Finalment, però, sí que va treballar.
La intendent, responsable de la comissaria dels Mossos d'Esquadra de l'Eixample, havia de coordinar els policies perquè facilitessin la tasca de la comitiva judicial que, per ordre del jutjat d'instrucció 13 de Barcelona, havia d'escorcollar el Departament d'Economia per aturar el referèndum.
El seu nom va ser un dels més repetits durant el judici del procés al Tribunal Suprem.
Ella hi havia de declarar, però es va acollir al seu dret a no fer-ho perquè és una de les acusades en el judici contra els Mossos que se celebra des d'aquest dilluns a l'Audiència Nacional.
Se l'acusa d'un delicte de sedició i s'enfronta a quatre anys de presó.
La Fiscalia considera que ella, juntament amb el major Josep Lluís Trapero i els caps polítics dels Mossos -Cèsar Puig i Pere Soler-, van donar "cobertura efectiva" als líders del procés per "imposar per la força de les masses drets que no tenien" i donar suport a les lleis de desconnexió que havia aprova el Parlament pocs dies abans en els plens del 6 i 7 de setembre.
Per contra, la defensora de Laplana, Olga Tubau, en demana l'absolució i subratlla que la intendent sempre va complir "la legalitat constitucional" i va obeir els mandats judicials i dels seus comandaments superiors.
Perfil
Josep Lluís Trapero, d'heroi efímer al pla per detenir Puigdemont
El major dels Mossos, cara visible de la resposta als atemptats del 17-A, afronta el judici per rebel·lió després de mesos de silenci i reclusió en tasques internes de la policia catalana
Una veterana de les olimpíades policials
Laplana, nascuda a Barcelona el 1961, va entrar als Mossos en la primera promoció en què es van acceptar dones, l'any 1981.
Feia classes en una piscina i la van avisar que es s'obrien places a la policia catalana.
Ha passat per la presó de Ponent, per Tarragona i va ser responsable de la comissaria de Sant Andreu.
Des d'allà, aprofitava les estones lliures per escapar-se a la piscina de Can Dragó i entrenar-se en una de les seves passions: la natació.
De fet, Laplana és una veterana de les olimpíades policials.
Hi va començar a participar l'any 1999, a Estocolm, i en només dos anys ja havia guanyat 14 medalles.
La seva especialitat?
Els 50 o 100 metres braça, tot i que també ha competit en esquena i competició per relleus.
Què se sent?
"Quan criden el teu nom per llançar-te a la piscina el cor et surt per la boca, és molt emocionant.
També quan et presenten com a Catalonian Police i veus que és una oportunitat per al teu país", deia fa uns anys Laplana.
Laplana va entrar als Mossos en la primera promoció que va acceptar dones, l'any 1981
L'any 2014 va deixar la comissaria de Sant Andreu i va fer el salt a la de l'Eixample.
Aquest canvi de lloc s'emmarcava en una sacsejada a la cúpula dels Mossos després de la polèmica pel cas del Raval, el d'Esther Quinana i Can Vies.
L'aleshores comissari en cap, Josep Lluís Trapero, va liderar aquest reforçament i, de retruc, Laplana va acabar com a responsable de l'Eixample substituint Ignasi Teixidó.
Li preguntaven fa uns anys com es mana en una comissaria: "Cadascú té el seu estil.
Jo tracto amb persones, no amb números, i intento que la gent se senti a gust.
Lluny queden la competició i la piscina.
Aquest gener, Laplana afronta allò que mai hauria imaginat: un judici a l'Audiència Nacional i una possible condemna de presó.
La seva declaració serà escoltada atentament després d'un silenci absolut des dels fets d'Economia.

Response: Aquest gener, Teresa Laplana, responsable de la comissaria dels Mossos d’Esquadra de l’Eixample, s’enfronta a un judici a l’Audiència Nacional i a una possible condemna de presó per un delicte de sedició. Els fets jutjats són els del 20 de setembre del 2017, quan Laplana havia de coordinar els policies durant l’escorcoll del Departament d’Economia per part d’una comitiva judicial.


Instruction: Explica'm de manera resumida les idees principals d'aquest text:

Context:
L’Hospital Universitari de la Vall d’Hebron és el primer centre català que tracta la síndrome de l’apnea obstructiva del son amb una nova cirurgia robòtica.
Des de juliol, el servei d’otorinolaringologia de l’hospital ha atès amb èxit set pacients que tenien apnees mentre dormien, a conseqüència de l’obstrucció de la via aèria superior per l’excés de teixit limfoide, mucós o muscular.
La intervenció s’ha fet amb la tecnologia robòtica anomenada Da Vinci i ha permès una cirurgia poc invasora amb menys temps d’ingrés del pacient, més capacitat de recuperació i més facilitat dels professionals per a poder veure l’estructura anatòmica en tres dimensions.
L’hospital preveu d’atendre entre 60 i 80 pacients amb aquesta patologia enguany.
Segons que explica el cap del servei d’otorinolaringologia de l’Hospital Vall d’Hebron, el doctor Juan Lorente, la nova tècnica és un pas endavant perquè aporta més bona visió de la zona que el cirurgià ha d’intervenir i més llibertat de manipulació.
La hipofaringe, la part inferior de la faringe, i la base de la llengua són dos components anatòmics d’obstrucció importants en aquesta patologia.
La utilització del sistema Da Vinci per a la resecció de part d’aquestes estructures, de difícil accés per via convencional, permet de fer una intervenció mínimament invasiva, sense traqueotomia, i, a la vegada, de reduir el temps d’intervenció en uns 100 minuts.
Segons Lorente, tenen èxit un 70% de les intervencions, perquè hi pot haver una part de les obstruccions que s’han produït en zones diferents de la tractada.
Segons ell, fer una dieta equilibrada és bàsic per a tractar la síndrome de l’apnea del son perquè el greix es concentra i obstaculitza les vies superiors, de manera que esdevé la causa del problema.
L’obesitat –afegeix– és un dels factors més importants de la patologia.
Lorente explica que el fet que una persona ronqui mentre dorm no significa que tingui aquesta malaltia.
I afegeix: ‘El roncador social només molesta el seu entorn, però quan es comencen a fer apnees pot haver-hi problemes càrdio-vasculars amb més possibilitat d’infart de miocardi, patologies neurològiques, hipertensió, diabetis i risc d’accidents laborals i de trànsit.’
Segons ell, doncs, només cal preocupar-se quan el pacient comença a fer apnees mentre dorm: ‘Ens comencem a preocupar quan una persona fa entre 10 i 15 apnees per hora, tot i que sempre dependrà de la saturació d’oxigen a la sang.’
‘Quan una persona mentre dorm deixa de respirar en algun moment, la família s’espanta’, explica.
També hi ha casos de pacients que visiten el metge després de comprovar que tenen molta son a la feina o durant la conducció.
Un dels pacients que han estat intervinguts, Jordi Moya, celebra que actualment ja no tingui problemes respiratoris i que, per exemple, pugui empassar-se millor el menjar.
En la conferència de premsa, ha explicat que va decidir-se a anar a cal metge perquè a la nit no podia descansar bé i notava que no respirava correctament.
L’apnea obstructiva del son és un problema de salut cada vegada més freqüent arreu del món.
Consisteix en la interrupció recurrent completa –apnea– o parcial –hipopnea– del flux aeri durant la nit.
Té una prevalença entre el 4% i el 6% en els homes i entre el 2% i el 4% en les dones.
Es calcula que a l’estat espanyol hi ha entre 1.200.000 i 2.150.000 persones afectades, de les quals només s’ha diagnosticat i tractat entre el 5% i el 9%.
Aquesta patologia causa una disminució anormal de la pressió parcial d’oxigen a la sang de les artèries, excitació repetida i, consegüentment, somnolència diürna excessiva.
El principal tractament que es fa és una màscara que genera pressió d’aire continuada sobre la via aèria, amb la qual es redueix el risc de desenvolupar seqüeles càrdio-vasculars i neurològiques greus.
La taxa de seguiment dels pacients al tractament oscil·la entre el 50% i el 70%.
El Campus Vall d’Hebron compta amb dos quiròfans equipats amb la tecnologia robòtica Da Vinci.
L’un és situat a l’Hospital Materno-infantil i l’altre al nou bloc quirúrgic, inaugurat el mes de setembre del 2016.

Response: Des del juliol, el servei d'otorrinolaringologia de l'Hospital Universitari de la Vall d'Hebron ha tractat amb èxit set pacients que patien apnees obstructives del son, mitjançant una nova tecnologia de cirurgia robòtica anomenada Da Vinci. Aquest sistema permet fer intervencions mínimament invasives en components anatòmics de difícil accés, i redueix el temps d'operació en 100 minuts.


Instruction: Explica'm de manera resumida les idees principals d'aquest text:

Context:
El Govern va oferir a la CUP, durant la negociació dels pressupostos, analitzar la internalització del servei de telèfon d'emergència 112, una mesura que s'ha segellat en l'acord tancat amb els comuns.
En paral·lel, però, l'executiu ha aprovat allargar l'externalització, com a mínim, fins al març del 2024 amb una nova contractació ara en procés i que no es preveu esmenar.
Previsiblement, per tant, la gestió directa d'aquest servei no seria una realitat fins d'aquí a quasi dos anys i mig, i en funció del que conclogui l'estudi promès.
Fonts del Departament d'Interior matisen que, si s'acaba concloent que la gestió directa del 112 és la millor opció i que la internalització és viable en un termini inferior de temps, el contracte sempre es pot rescindir, malgrat que seria a costa d'una indemnització a l'empresa adjudicatària.
El Govern, en tot cas, no es planteja modificar la previsió i oferir una concessió de menys de dos anys per permetre més marge de maniobra (el cost seria superior i hi ha risc de no trobar licitadors, assegura), i recorda que una eventual internalització "té certa complexitat i no es pot fer d'un dia per l'altre i, mentre s'analitza aquesta opció, cal seguir prestant el servei".
Pressupostos 2022
Més recursos a l'FP, 1.000 milions en habitatge i canvis al 112: així és l'acord Govern-comuns
El pacte de l'executiu amb En Comú Podem per facilitar la tramitació dels comptes també inclou més ajuts a la indústria, utilitzar càmeres a les escopetes de foam dels Mossos i la internalització del 061
L'entesa, per tant, no pressuposa d'antuvi la internalització del servei -com sí que havien anunciat els comuns-, com tampoc en marca un calendari, com sí que ocorre amb el 061 -telèfon d'atenció de salut-, per al qual el compromís és traçar un full de ruta per internalitzar-lo que inclogui l'avaluació de l'impacte que tindria i una previsió del calendari, dotació pressupostària i mecanisme legal per assumir-ne la gestió directa.
Una tasca que hauria d'estar llesta abans de la finalització de la concessió actual.
Els treballadors del 112 estan en vaga indefinida per reclamar millores laborals i la internalització del servei.
El conflicte va esclatar arran dels incompliments de l'anterior empresa concessionària del servei, Grupo Norte, que en alguns períodes va trigar a pagar nòmines i que el maig passat va entrar en fallida.
Arran d'aquell fet, el Govern va adjudicar la tasca a Ferrovial amb un contracte d'emergència que havia de ser de transició i al qual la nova licitació ha de posar punt i final.
Els més de 200 empleats dels centres de la Zona Franca de l'Hospitalet de Llobregat i de Reus, però, han mantingut la protesta i les reivindicacions.
Nou dies més tard, el Departament d'Interior va comunicar al comitè de vaga de l'empresa que n'estudiarien la internalització, una anàlisi en què comptaria amb la seva implicació i que va ser motiu de celebració per als treballadors.
L'executiu assegura que llavors ja els va notificar el termini d'un mínim de dos anys per fer tot el procés i que el comitè ho va veure amb bons ulls.
El conseller d'Interior, Joan Ignasi Elena, va ratificar el compromís el 3 de novembre al ple del Parlament, on es va referir a aquest estudi per a la possible internalització.
Al mateix temps, però, anunciava un nou contracte per a la gestió del servei que inclouria millores per als treballadors, com un increment salarial del 9%, un servei de suport psicològic al personal d'atenció de les trucades i una clàusula de penalització a l'empresa adjudicatària, en cas que les nòmines patissin retards.
Caramel per a la CUP i comuns
Malgrat aquest anunci públic, l'eventual internalització -sempre en forma d'estudi sense calendari- va formar part de l'últim paquet d'ofertes que el Govern va fer arribar a la CUP l'11 de novembre per intentar -infructuosament- convèncer-la de facilitar l'aprovació dels comptes i, de nou, ha format part del llistat d'acords amb els comuns, les converses amb els quals van començar el 17.
Entremig, el Govern va aprovar al consell executiu del 16 de novembre l'autorització per contractar la gestió externa del 112 entre l'abril del 2022 i el març del 2024.
El pressupost per a aquest servei és de 15,4 milions per als dos anys -quantitat que s'eleva als 18,6 milions si es té en compte l'IVA-, una xifra força més elevada que els 8,7 milions de l'adjudicació del 2017 i els 10,9 milions del 2019.

Response: Tot i l'acord tancat amb els comuns en què se segellava la internalització del servei de telèfon d'emergències 112, el govern ha decidit allargar l'externalització fins al març del 2024 amb una nova contractació, donada la complexitat del procés. Mentrestant, els treballadors del 112 estan en vaga indefinida per reclamar millores laborals, a més de la internalització del servei.


Instruction: Explica'm de manera resumida les idees principals d'aquest text:

Context:
El regidor d’Educació, Enric Porcar, i la regidora de Cultura, Verònica Ruiz, han presentat la quarta edició de l’Aula d’Estiu Musical de Castelló, una iniciativa organitzada per l’Associació Espai Clàssic, que es desenvoluparà entre el 17 i el 23 de juliol en el CEIP El Pinar del Grau.
En la presentació també han participat Natalia Bort i Diana Pérez com a organitzadores de la iniciativa; José Vicente Ramón, gerent de la Fundació Dávalos Fletcher; Pedro Miralles, director de CaixaBank de l’oficina de Porta del Sol; i Soraya Casado, gestora territorial d’Obra Social La Caixa.
Aquestes últimes entitats col·laboren amb l’Aula d’Estiu Musical.
La iniciativa és una activitat educativa i cultural que, a través del caràcter lúdic de la música, pretén completar la formació integral de l’alumne.
La novetat d’enguany consisteix en tallers de dansa contemporània i teatre dirigits per professionals del sector i enfocats a la consciència corporal i tècniques teatrals per al control de la por escènica.
A més, també hi haurà una masterclass de clarinet amb Cristo Barrios i una masterclass de música antiga amb Ariel Abramovich (vihuela, llaüt i corda premuda del segle XVI), el contratenor Flavio Ferri-Benedetti, Javier Carrau (violí barroc), Ignasi Jordà (clavecí) i Ricard Casañ (trompa natural).
L’Aula d’Estiu Musical és un curs de set dies dirigit tant a xiquets com a joves des dels 4 fins als 25 anys perquè aquests amplien la seua formació artística dins d’un ambient musical-lúdic vivint la música intensament com a companys i participant en un programa que combina activitats estrictament musicals amb altres lúdiques, esportives i recreatives paral·leles.
Tanmateix, i a part del vessant pedagògic, per a la formació del músic és molt important la part concertística.
Per açò, paral·lelament a l’Aula, tindrà lloc també l’Espai Festival, un festival de música clàssica, música antiga i dansa per a tots els públics on hi haurà concerts amb els quals els espectadors podran sentir, emocionar-se i gaudir.
Aquests concerts es realitzaran en tres ubicacions diferents: el Templet del Grau, l’Edifici Morú i el Casino Antic.
L’Espai Festival té la clara intenció de posar la música clàssica a l’abast de tots, on el públic podrà veure, escoltar i sentir que és una música que parla de les passions, de l’emoció i descobrir que, malgrat ser música de segles anteriors, no està tan allunyada de la vida actual.
En l’edició d’enguany s’han introduït novetats entre les quals es troben els espectacles amb dansa i música en directe i un concert de música antiga amb dos dels millors especialistes actuals, així com un gran concert del Carmina Burana en versió de dos pianos, 6 percussionistes, cor i solistes.
El festival albergarà les actuacions de TakNara Percussió Group el diumenge 17 de juliol en el Templet del Grau a les 21.00 hores, De Soprano i Arpa el dilluns 18 de juliol en l’Edifici Morú a les 21.00 hores, Masterclass de Cristo Barrios el dimarts 19 de juliol en el Casino Antic a les 20.00 hores, Espacio Latente també el dimarts en l’Edifici Morú a les 22.00 hores, Professors de la IV Aula d’Estiu Musical el dimecres 20 de juliol en el Casino Antic a les 20.00 hores, Masterclass de Música Antiga el dijous 21 de juliol en l’Edifici Morú a les 21.00 hores, Odaiko Percussion Group amb la Banda de la IV Aula d’Estiu Musical el divendres 22 de juliol en el Templet del Grau a les 22.30 hores i el concert dels alumnes de la IV Aula d’Estiu Musical el dissabte 23 de juliol en el Casino Antic a les 11.30 hores.
L’Aula d’Estiu Musical compta amb la col·laboració econòmica de l’Ajuntament de Castelló, la Fundació Dávalos Fletcher i de l’Obra Social La Caixa, aquesta última en format de beques.
La fundació promou un total de 23 beques per a xiquets i joves que es troben en situació de desavantatge socioeconòmic.
Així, aquests poden tenir les mateixes oportunitats que la resta dels seus companys de perfeccionar els seus estudis musicals, fent de la música una activitat socialitzadora que fomenta els valors com la convivència, el treball en grup, l’esforç i el respecte.

Response: La quarta edició de l'Aula Musical d'Estiu de Castelló se celebrarà del 17 al 23 de juliol al CEIP El Pinar. A través de la música, aquesta iniciativa pretén completar la formació artística dels alumnes. A més de tallers de música, també s'impartiran classes de teatre i dansa. Paral·lelament, tindrà lloc un festival de música clàssica, música antiga i dansa.


Instruction: Explica'm de manera resumida les idees principals d'aquest text:

Context:
El president d'Esquerra Republicana, Oriol Junqueras, ha defensat des del Baix Llobregat que el referèndum serà "útil" tant als votants del 'sí' com als del 'no'.
Així ho ha dit aquest dissabte a la tarda durant la Festa de la República d'ERC a Sant Esteve Sesrovires davant unes 150 persones.
El líder dels republicans ha aprofitat la seva intervenció per adreçar-se "a tots els demòcrates" perquè, segons ha destacat, "l'únic que ens separa és el sentit del vot que posarem a les urnes".
En referència "a aquells que fan tot el possible per impedir que votem, el que ens estan dient és que la nostra opinió no els importa", ha afegit.
Per la seva banda, el diputat d'ERC al Congrés, Gabriel Rufián, ha insistit en la tesi que voler votar al referèndum de la tardor "no et fa independentista, et fa demòcrata".
En una comarca on l'opció d'ERC no ha estat sempre la més escollida pels ciutadans, el president d'Esquerra, Oriol Junqueras, ha volgut reivindicar la "utilitat" del referèndum tant pels votants del 'sí' com pels votants del 'no'.
Per Junqueras, la construcció de la nova república "es fa per a tothom, també pels que no hi estan a favor".
En el fons de la qüestió, ha dit, "volem defensar els drets de la ciutadania amb les millors eines possibles".
Segons Junqueras, per poder celebrar el referèndum cal adreçar-se a tots els demòcrates, "perquè allò que ens separa, comparat amb la democràcia, és molt poc".
De fet, l'únic que separa als del 'sí' dels del 'no' és el sentit del vot.
Malgrat s'ha mostrat convençut que la majoria "posarà un 'sí' dins les urnes", "compartim el compromís per la democràcia amb els del 'no'".
"Ens adrecem a tots els demòcrates, amb la mà estesa i la voluntat de construir un futur comú malgrat les dificultats", ha defensat.
Junqueras ha afirmat que els republicans volen garantir que tothom pugui emetre la seva opinió i, de fet, ha assenyalat que faran "tot el possible" per animar els ciutadans a votar i fer sentir la seva veu.
"Ara tenim el deure de fer-ho, i hi posarem tots els nostres recursos", ha assenyalat.
"Si algú creu que amb inhabilitacions, judicis o condemnes convenceran algú dels nostres que el futur està més garantit a través de les querelles, és evident que està equivocat", ha criticat Oriol Junqueras.
De fet, l'acte d'aquest dissabte també ha servit per fer arribar l'escalf de la militància a la secretària primera de la Mesa del Parlament, la republicana Anna Simó, per haver hagut d'anar a declarar davant el Tribunal Superior de Justícia de Catalunya per haver permès la votació del referèndum unilateral en el marc del debat de política general.
Per la seva banda, el diputat al Congrés, Gabriel Rufián, ha assenyalat que amb la lluita contra aquells que no deixen que Catalunya celebri un referèndum, "ens enfrontem a la bèstia que va guanyar fa 80 anys".
Rufián ha destacat que ERC no demana a ningú que sigui "independentista" per votar al referèndum i, de fet, el diputat ha negat ser independentista, ell es considera republicà i d'esquerres.
Independentista, en canvi, "és un estat transitori".
Per això, per a Rufián, votar al referèndum no farà els ciutadans independentistes, però sí que els farà demòcrates.
"L'eix és molt senzill, o democràcia 'sí' o democràcia 'no'", ha sentenciat.
Durant el seu discurs, Oriol Junqueras no s'ha referit a les paraules de Mariano Rajoy d'aquest dissabte des de Sitges on afirmava amb rotunditat que no autoritzarà cap referèndum "perquè ni vull, ni puc".
El cap dels republicans i vicepresident del Govern tampoc ha contestat a les reclames de les entitats sobiranistes en què es demanava celeritat per fer públiques la data i la pregunta del referèndum.

Response: En un acte festiu d'ERC a Sant Esteve Sesrovires, al Baix Llobregat, Oriol Junqueras ha defensat que el referèndum previst per a la tardor serà útil tant per als votants del "sí" com del "no". Tot i que confia que guanyarà el "sí" per majoria, el president d'ERC ha recalcat que la votació apel·la a tots els demòcrates.


Instruction: Explica'm de manera resumida les idees principals d'aquest text:

Context:
La lluitadora antifeixista i supervivent catalana del camp de concentració nazi de Ravensbrück Neus Català ha rebut aquest divendres el reconeixement de la ciutat de París i ja dona nom a un passatge de l'onzè districte de la capital francesa.
En un acte d'inauguració del passatge que ha esdevingut un homenatge a la trajectòria de lluita i de preservació de la memòria de Català, la seva filla, Margarita Català, ha reivindicat la tasca de la seva mare en la recuperació i preservació de les històries de les dones deportades, a les quals Català es referia com "les oblidades de les oblidades", i ha apuntat que tots els mèrits que ha rebut la seva mare ho són per a totes les persones que, com Català, van ser deportades pel feixisme.
Català també ha rebut a títol pòstum la medalla Grand Vermeil -la màxima distinció que dona la ciutat de París-, que ha estat recollida per la seva filla.
Margarita Català ha emfatitzat en el compromís social de la seva manera des que era molt jove, així com la seva defensa de la memòria històrica com a "exigència" i "deure cívic", especialment la de les dones deportades.
Segons Català, tant les dones deportades com les estrangeres que van lluitar a la Resistència són "les oblidades de les oblidades".
Precisament, Català se sentia "representant" de totes aquestes dones, segons ha explicat la seva filla Margarita, que ha rememorat la lluita contra el franquisme que la seva mare va continuar des de França, així com els viatges a Barcelona per fer reunions clandestines quan era petita.
"Has de dir que no saps ni on vas ni que hi vas a fer", ha recordat.
Així, Margarita Català ha assenyalat que, tal com ho sentia la seva mare, tots els homenatges a Neus Català ho són també a totes les persones deportades, moltes de les quals no van sobreviure als camps nazis.
El passatge Neus Català, un lloc de trobada
En el bulevard de Charonne, en la frontera entre l'onzè i el vintè districte de París, el passatge Neus Català pretén ser, en paraules de Catherine Vieu-Charier, encarregada de l'àmbit de la memòria històrica de l'Ajuntament de París, "com el que a Barcelona seria La Rambla".
Vieu-Charier ha reivindicat Català com a "dona lliure i republicana" i ha destacat que la decisió de dedicar un passatge a la lluitadora antifeixista catalana es va prendre per unanimitat al plenari de París, cosa que ha apuntat que és poc habitual.
Vieu-Charier, que ha criticat que França "deixés caure un país que estava agonitzant", en referència a la República espanyola, ha posat en valor el "treball per la memòria" de Català, així com el seu "militantisme per la llibertat", i l'ha qualificada de "potent font d'inspiració".
A més, ha reivindicat el paper dels republicans catalans i espanyols en l'alliberament de París.
Com a representant del consistori parisenc, l'encarregada de memòria històrica ha disculpat l'absència de l'alcaldessa Anne Hidalgo, qui ha remarcat que està molt implicada amb la memòria històrica i, particularment, amb la del republicanisme espanyol.
Una altra alcaldessa de la qual s'hi ha fet sonar la veu malgrat no ser present a l'acte ha estat Ada Colau.
A través d'un discurs llegit per Margarita Català, Colau, que no ha pogut assistir-hi per motius d'agenda, ha dit rebre amb "emoció" l'homenatge de París a Català, a qui ha qualificat de dona "valenta" en "la defensa de la llibertat, els drets humans i la justícia" i ha reivindicat el seu llegat com a exemple per a les generacions més joves.
Durant la inauguració, també han intervingut el conseller d'Acció Exterior, Alfred Bosch, i el secretari de Comunistes de Catalunya, Joan Josep Nuet.
Segons Bosch, Neus Català és un exemple per "no abandonar la lluita per la democràcia, els drets fonamentals i la justícia social".
Per la seva banda, Nuet ha defensat que cal seguir "lluitant pels valors republicans" fins "assolir-los".
També han assistit a l'acte un representant de l'ambaixada espanyola, el delegat del Govern a Tarragona, Òscar Peris, i el delegat del Govern a París, Daniel Camós.
Per cloure l'acte, la cantant Marina Rossell ha interpretat 'El Cant dels Ocells' al costat del retrat de Neus Català que ha presidit l'acte envoltat per senyeres, banderes de la República espanyola i de la francesa.

Response: La ciutat de París ha inaugurat el passatge Neus Català en homenatge a la lluitadora antifeixista i supervivent catalana del camp de concentració nazi de Ravensbrück. El passatge, que es troba a l’onzè districte de la ciutat, s’ha estrenat amb un acte que ha recordat la figura de Català de la mà de la seva filla, Margarita Català.


Instruction: Explica'm de manera resumida les idees principals d'aquest text:

Context:
‘Això ens sembla absolutament inacceptable i injustificable’, ha constatat Sanz, que ha reclamat explicacions a la plataforma per aquesta ‘estafa absoluta a la ciutat’.
Al seu parer, Airbnb està donant ‘cobertura’ a xarxes de lloguer de pisos turístics il·legals.
En paral·lel, el govern formalitzarà aquesta setmana la multa de 600.000 euros que ja va anunciar contra Airbnb, i ha avisat que en tramitarà una altra si no rectifica.
El consistori va detectar al setembre del 2016 que a la pàgina web d’Airbnb hi havia publicitat d’un habitatge d’ús turístic sense el corresponent número de registre de turisme de Catalunya, tal com estableix la llei.
Es permetia fer reserva del pis sencer per a un període inferior a trenta-un dies i amb una contraprestació econòmica.
Segons l’expedient obert, al qual ha tingut accés l’ACN, El 12 de desembre del mateix any es notifica a la propietària del pis una ordre de cessament de l’activitat i la incoació d’un expedient sancionador, però ella al·lega que té llogat el pis a un llogater des del maig del 2013 i n’aporta la documentació.
A més, la propietària explica que el llogater va demanar que en el contracte s’inclogués una clàusula per poder allotjar al pis de forma puntual diversos companys de l’empresa on treballa, el que li fa pensar que ha estat víctima d’una estafa, perquè aquesta persona en qüestió ja sabia que utilitzaria l’habitatge, situat a la plaça Ramon Berenger el Gran, com a pis turístic.
També apunta que l’administrador de finques ha rebut queixes per sorolls i música a altes hores de la nit.
Sempre segons la propietat, el propi llogater demana rescindir el contracte al desembre del 2016 argumentant que va abandonar Espanya fa temps i que fa dos anys que no hi va.
A la vista de totes aquestes al·legacions presentades per la propietària, el 6 de juny del 2017 s’arxiva l’expedient i s’obre un de nou, però aquest cop adreçat al llogater.
Ara bé, de moment no s’ha pogut notificar perquè no se l’ha pogut localitzar.
L’Ajuntament té ara mateix uns 6.000 expedients oberts contra pisos turístics il·legals, dels quals 3.000 són sancionadors.
D’aquests, 2.200 han acabat en una ordre de cessament.
600 ja han fet cas de l’ordre, segons les comprovacions del consistori, i s’han emès 127 precintes definitius.
De les 3000 sancions, 316 corresponen a relloguers.
Multes que acabaran als tribunals
En roda de premsa, la tinenta de batllia ha opinat que tota aquesta activitat demostra la ‘clara contundència de l’acció municipal’ davant d’aquest fenomen.
Janet Sanz ha aprofitat per anunciar que aquesta mateixa setmana tancaran l’expedient sancionador per reincidència contra Airbnb iniciat el passat mes d’octubre, i que comporta una multa de 600.000 euros.
L’empresa tindrà 30 dies per recorre’l.
Prèviament ja es va posar una sanció de 30.000 euros a la plataforma, que està recorreguda als tribunals.
L’Ajuntament dona per fet que Airbnb també recorrerà aquesta segona multa, la màxima que preveu la Llei de turisme, però ja ha advertit que si no observa un canvi d’actitud per part de la plataforma, tornarà a obrir un altre expedient de 600.000 euros, alhora que transmetrà a la Generalitat la necessitat de poder incrementar el valor econòmic d’aquestes sancions en cas de reincidència.
‘Ja n’hi ha prou que algú es pensi que pot actuar amb impunitat a la nostra ciutat pensant que no ha de complir la legalitat vigent.
Hi ha qui es pensa que està per sobre i que pot fer el que li doni la gana’, s’ha queixat.
Sanz ha recordat que a Barcelona hi ha entre 6.000 i 8.000 pisos turístics il·legals, i ha acusat la plataforma de donar cobertura a una xarxa de lloguers fora de la normativa.
A més de reclamar que compleixi la legalitat, ha demanat explicacions concretes pel cas concret del directiu que va rellogar un habitatge per a ús turístic.
També ha aprofitat per advertir que l’ajuntament anirà fins al final per lluitar contra aquest fenomen a la ciutat.

Response: Aquesta setmana, l'Ajuntament de Barcelona tramitarà una sanció de 600.000 euros per a Airbnb. Segons el consistori, la plataforma hauria estat donant cobertura a pisos turístics il·legals, que a la ciutat es calcula que n'hi ha entre 6.000 i 8.000. L'Ajuntament ha advertit que, si l'empresa no rectifica, tramitarà una nova sanció i demanarà a la Generalitat augmentar-ne l'import.


Instruction: Explica'm de manera resumida les idees principals d'aquest text:

Context:
Des d'aquest dimarts els municipis de Cerdanyola i Ripollet acullen un monòlit en record de totes les víctimes de l'amiant i de l'empresa Uralita.
El monument s'ha ubicat a l'encreuament entre la carretera N-150 i el carrer de l'Estació, un punt limítrof entre ambdues poblacions.
Es tracta d'un indret molt proper al que va ocupar l'antiga fàbrica que va produir materials de fibrociment durant 90 anys, un espai que s'ha denominat 'zona zero' de l'amiant a Catalunya a causa de l'elevat nombre de casos d'asbestosi, càncer de pulmó i mesotelioma que s'hi han diagnosticat.
El memorial és obra de Jordi Andrés, familiar d'una víctima i s'ha creat amb la voluntat de fer visible "el dolor que ha provocat Uralita" entre els habitants d'aquests municipis.
Tot i que l'empresa Uralita va tancar portes l'any 1997, el seu record i la seva herència segueixen ben vius entre els habitants de Cerdanyola i Ripollet.
Molts empleats, veïns de Ripollet i Cerdanyola, han desenvolupat malalties a causa del contacte amb l'amiant i de la manca de mesures de protecció amb què es treballava a Uralita.
A més, al llarg dels anys, també n'han resultat afectats familiars i veïns de la zona, i a dia d'avui es segueixen diagnosticant una quarantena de casos anuals d'asbestosi, càncer de pulmó i mesotelioma en aquesta zona.
El president de l'Associació de Víctimes Afectades de l'Amiant a Catalunya, Benedicto Martino, ha posat en valor aquest monument que "és un record per la gent que ha perdut la vida o ha emmalaltit per haver treballat a Uralita, per ser familiar o simplement viure en aquesta la zona".
En aquest sentit ha agraït als ajuntaments de Cerdanyola i Ripollet que hagi tingut aquest detall envers les víctimes i els seus familiars "perquè d'altres consistoris no són capaços de pensar-hi".
Per la seva banda, Maite Martín, una víctima ambiental d'Uralita, ha destacat la importància que el que va passar "no quedi en l'oblit l'holocaust que l'amiant ha produït aquí" i perquè sempre quedi en la memòria el que han patit els ciutadans de Cerdanyola i Ripollet.
L'alcalde de Cerdanyola, Carles Escolà, afirma que Cerdanyola i Ripollet, com a epicentre d'aquest "genocidi laboral" havien de fer un reconeixement a les persones que han patit o estan patint aquestes malalties i les conseqüències de l'ús de l'amiant.
"Se sabia que era un material perillòs des de feia dècades però a l'Estat el franquisme el va permetre i es van posar per davant els interessos de les empreses", ha lamentat el batlle.
En aquesta línia ha apuntat que l'amiant continua molt present a la ciutat i per això cal seguir treballant per avançar vers el desamiantatge.
A l'Estat, més de 2.000 persones moren anualment com a conseqüència de les malalties cancerígenes derivades de la inhalació de fibres d'amiant.
A la zona directament afectada per la fàbrica Uralita, actualment es tenen detectats més de 1.000 casos.
El feixuc procés judicial que durant anys ha liderat el Col·lectiu Ronda segueix ben viu.
La Justícia ha reconegut els casos dels d'antics empleats i de familiars que van emmalaltir per l'exposició a les fibres d'asbest.
A més, l'any 2017, l'Audiència Provincial de Madrid va reconèixer també 39 malalts ambientals, és a dir persones que pel simple fet de viure a la vora d'Uralita van caure malalts.
Uralita ha presentat un recurs de cassació respecte aquesta sentència que encara no s'ha resolt i que segons els advocats encara podria trigar.
"Hem intentat fer un acompanyament a les víctimes i hem de donar un missatge d'esperança perquè estem fent justícia poc a poc i lentament", ha explicat l'advocada Esther Costa que ha encoratjat els afectats a posar-se d'acord per fer sentir la seva veu a través de l'associacionisme.
A l'Estat, més de 2.000 persones moren anualment com a conseqüència de les malalties cancerígenes derivades de la inhalació de fibres d'amiant.
A la zona directament afectada per la fàbrica Uralita, actualment es tenen detectats més de 1.000 casos, tot i que s'estima que la xifra de persones afectades per l'amiant és molt més elevada.

Response: Aquest dimarts s'ha inaugurat un monument en un punt limítrof de Cerdanyola i Ripollet, per recordar les víctimes de l'amiant i Uralita. L'empresa va produir fibrociment durant noranta anys, fet que ha provocat, fins al dia d'avui, un elevat nombre de casos d'asbestosi i diversos càncers, tant en treballadors de la planta com en familiars i veïns.


Instruction: Explica'm de manera resumida les idees principals d'aquest text:

Context:
La policia espanyola ha detingut dues persones a Gavà (Baix Llobregat) i a Terrassa (Vallès Occidental) per distribuir fotos i vídeos de pornografia infantil a través de Twitter en una operació arreu de l'Estat.
En total hi ha 22 detinguts i altres deu investigats, un dels quals a la capital catalana.
Un dels detinguts a la demarcació de Barcelona havia abusat dels seus fills de 8 i 13 anys, als que a més tenia previst introduir-los en les seves pràctiques de sexe en grup.
Altres dos detinguts estan acusats també d'abusos sexuals a menors a través del 'grooming' a Internet.
Un d'ells va arribar a abusar físicament de dues nenes.
(En aquesta actualització es concreta que les detencions a Catalunya s'han fet a la demarcació de Barcelona, concretament a Gavà i a Terrassa)
A més de les detencions a la demarcació de Barcelona, quatre més s'han dut a terme a la província de Madrid, quatre a la d'Alacant, dues a la de Huelva, dues a la de Múrcia, dues a la de Badajoz, una a la de Pontevedra, una a la de Guadalajara, una a la de Granada, una a la de València, una a la d'Albacete i una altra a la província de Ciudad Real.
Entre les altres persones investigades, una és a Barcelona ciutat, dues són a Saragossa, dues a Sevilla, una a Madrid, una a Biscaia, una a Navarra, una a Granada i una altra a León.
Les investigacions es van iniciar quan els agents de la policia espanyola van detectar l'existència de diverses persones que estarien intercanviant pornografia infantil des de l'Estat a través d'Internet.
Les primeres investigacions van consistir en la geolocalizació dels diferents sospitosos.
Amb aquestes indagacions es van identificar els responsables dels perfils de la xarxa social des dels quals s'havien compartit els arxius de contingut pornogràfic infantil.
En els registres practicats als habitatges dels investigats, els agents han trobat milers de vídeos i fotografies relatives a menors víctimes d'abusos sexuals.
Entre aquestes imatges apareixen fins i tot infants protagonitzant escenes masoquistes.
Entre els detinguts figuren cinc menors d'edat, un d'ells amb menys de 14 anys.
També van ser arrestats dos germans bessons que realitzaven pràctiques pedòfiles anàlogues, sense que cap d'ells conegués l'activitat delictiva desenvolupada per l'altre.
En tots dos casos es van trobar proves d'assetjament sexual a menors a través del telèfon mòbil.
Van enganyar les víctimes fent-se passar per noies adolescents i van obtenir fotografies de nus d'aquestes noies, amb les quals posteriorment els van fer xantatge.
Un dels germans detinguts va arribar a abusar sexualment de dues nenes, una d'elles la germana de la seva exparella, quan aquesta tenia 12 anys.
Un dels detinguts a Madrid és un multirreincident, antic conegut de la Unitat Central d'Investigació Tecnològica de la policia espanyola, que va arribar a ingressar a presó per fets similars en el passat.
En el primer registre que se li va practicar no li van trobar cap indici de delicte, la qual cosa va indicar als ciberagents que molt probablement havia perfeccionat el seu 'modus operandi' amb la intenció d'impedir una nova investigació en el futur.
Per aquest motiu, atès que el sospitós no tenia pel que sembla cap tipus de terminal informàtic que li permetés accedir a Internet, els agents, després de comprovar per diversos mitjans que nous indicis portaven al mateix individu, van dur a terme un nou registre exhaustiu al domicili fins que van trobar amagat un 'smartphone', silenciat i dissimulat en la cartel·la d'una petita obertura de ventilació situada damunt de la dutxa, l'existència de la qual havia passat desapercebut a la família de l'investigat.
En una prova superficial del dispositiu ja van aparèixer multitud d'imatges pornogràfiques de menors i indicis de traficar-les a través d'aplicacions de missatgeria instantània.
Orgies amb menors
Els agents van detenir a la demarcació de Barcelona un home pels abusos sexuals que presumptament va cometre sobre els seus fills de 8 i 13 anys, un d'ells amb trastorn mental.
Els agents van poder constatar la seva intenció d'introduir als dos menors en pràctiques sexuals grupals amb diverses de les seves parelles.
Durant la investigació també van ser detingudes quatre dones a les quals aquest home -amb el qual participaven orgies- els havia remès fotografies abusant dels seus propis fills.
Totes elles van ser detingudes per delictes de corrupció de menors i per omissió del deure d'impedir delictes.

Response: La policia espanyola ha detingut 22 persones a tot l'Estat per distribuir pornografia infantil a través de Twitter. Dues de les detencions s'han fet a la demarcació de Barcelona, concretament a Gavà i a Terrassa. Durant els registres als habitatges dels detinguts, els agents han trobat milers de fotos i vídeos relacionats amb abusos sexuals a menors.


Instruction: Explica'm de manera resumida les idees principals d'aquest text:

Context:
La pandèmia ha provocat la pèrdua de més de 20.000 empreses des del febrer, segons el "Baròmetre Cambra" elaborat per la Cambra de Comerç de Barcelona.
El nombre d'empreses s'ha reduït gradualment des de l'octubre i es manté estancat en poc més de 237.000 al desembre, amb una caiguda interanual del 7,9%.
De totes maneres, la destrucció empresarial ha desaccelerat a finals d'any i l'economia catalana ha tancat 2020 amb "només" un 5,8% dels treballadors assalariats en ERTO.
El 2020 ha tancat amb 158.261 empleats afectats per un expedient temporal, 20.000 menys que el mes anterior i una reducció del 75% respecte a les xifres d'abril.
Un 15,4% dels autònoms ha sol·licitat alguna prestació fins al desembre.
En total, el 2020 s'han pagat 828,7 milions d'euros en prestacions pel coronavirus a Catalunya, només per darrere d'Andalusia.
Després d'un mes de novembre amb símptomes de refredament de la recuperació econòmica, al desembre el mercat laboral català ha mostrat senyals de millora marcades per la reducció de treballadors en ERTO i l'augment de l'afiliació efectiva.
De totes maneres, aquesta ha registrat una caiguda interanual del 8,5%.
El 2020 han passat 12,7 milions de passatgers per l'aeroport de Barcelona, la xifra més baixa en els últims 25 anys i un 75,8% per sota de la registrada el 2019.
Això se suma al continu descens del turisme domèstic, amb una reducció de les pernoctacions de turistes catalans i de la resta de l'Estat superior al 70% en ambdós casos.
Pel que fa al consum, segons TPV de Banc Sabadell, l'alimentació i béns de la llar són les úniques activitats amb variacions positives els darrers trenta dies.
En canvi, la despesa en hotels, viatges, restauració i transport ha caigut més d'un 40%.
El consum de ciment s'ha reduït un 5,3% al novembre i ha mantingut el canvi de tendència a la baixa observat a l'octubre.
La matriculació de vehicles industrials ha aprofundit en la caiguda, amb una reducció del 6,3% al novembre, en comparació amb el mateix mes de l'any anterior.
Per altra banda, l'empitjorament dels béns de consum ha arrossegat la producció industrial de nou a un terreny negatiu, amb un descens del 2,5%.
En canvi, han augmentat amb força les exportacions de mercaderies del Port de Barcelona a l'estranger, el primer creixement significatiu des de l'esclat de la pandèmia.
Tot i la moderació de la caiguda de la mobilitat de viatgers en transport privat a l'àrea metropolitana al desembre, aquesta s'ha reduït un 22,4%.
Del març al novembre, les validacions en transport públic han registrat caigudes anuals per sobre del 40%.
Aquests indicadors s'han registrat en un context de millora de l'economia espanyola, que convergeix amb el Purchasing Managers Index (PMI) de la zona euro al desembre, l'indicador avançat de referència de l'evolució econòmica.
Per altra banda, els Estats Units han registrat un alentiment del ritme d'expansió.
La desacceleració de la caiguda als serveis i el retorn de la indústria al terreny expansiu han revertit la tendència global del PMI al desembre.
Altres notícies que et poden interessar
coronavirus
Oriol Mitjà explica per què un test d'antígens dona positiu dues setmanes després del contagi
La variant òmicron és un dels elements que provoquen aquest fenomen
coronavirus
Quins són els símptomes de l'òmicron sigil·losa
El subllinatge, sorgit a l'Índia, ja s'ha detectat a Dinamarca i al Regne Unit
coronavirus
Per què algunes persones no es contagien de Covid?
Els experts apunten a una immunitat natural derivada de la genètica
coronavirus
La UE canvia les normes per viatjar: dependrà de la vacunació
La incidència per països ja no condicionarà els requisits d'entrada
coronavirus
És hora de tractar la Covid com una grip?
La situació epidemiològica apunta a emprendre el camí cap a l'endèmia, però els experts demanen prudència i no confiar-se: "La incertesa és massa alta per fer aquest pas tan gran"

Response: Des del febrer, Catalunya ha perdut 20.000 empreses a causa de la crisi del coronavirus, segons indica la Cambra de Comerç de Barcelona. Tot i que al novembre la recuperació econòmica semblava haver-se estancat, al desembre el mercat laboral català ha millorat, sobretot pel que fa al nombre de treballadors afectats per un ERTO, un 5,8 % en total.


Instruction: Explica'm de manera resumida les idees principals d'aquest text:

Context:
El departament de Justícia ha interposat un recurs contenciós-administratiu davant l’Audiència espanyola contra el govern espanyol per la discriminació del català en les noves proves de selecció de funcionaris de jutjats.
El ministeri espanyol de Justícia ha incorporat el coneixement de llengües estrangeres a una llista de mèrits puntuables a la prova, però ha obviat el del català.
Segons els criteris establerts per l’equip de la ministra Dolores Delgado, per a l’accés al cos de funcionaris, el català no és ni un requisit, ni un mèrit.
Una llengua pròpia i oficial té menys consideració que llengües estrangeres com el danès, el francès o l’alemany.
Els aspirants, per tant, sumaran punts per tenir idiomes com l’alemany o el danès, però no per saber el català malgrat vulguin treballar a Catalunya.
Les llengües cooficials continuen sense ser necessàries per presentar-se a les oposicions de l’administració de justícia, ‘un greuge encara més evident després que, per primera vegada, el Ministeri reconegui les llengües estrangeres com a mèrit’, segons Justícia.
Els aspirants de les oposicions fan un examen inicial.
En cas d’aprovar-lo, accedeixen a la fase de mèrits, en la qual el ministeri de Justícia puntua el coneixement de les llengües estrangeres, juntament amb altres títols, graus acadèmics i cursos informàtics.
Un cop superades aquestes fases, de forma voluntària, les persones que obtenen plaça de funcionari i que volen treballar a Catalunya, poden acreditar llavors els coneixements de català amb certificats o proves de nivell.
Els resultats, però, no influeixen en el resultat de les oposicions, sinó que exclusivament serveixen per millorar la posició per escollir plaça de destí.
També és el cas dels funcionaris que vulguin treballar a Galicia, el País Basc, les Illes o el País Valencià.
Fins ara, les oposicions de funcionaris de jutjats constaven d’un únic examen i no hi havia cap fase de mèrits.
El coneixement del català es podia acreditar igualment un cop aconseguida la plaça.
El govern ha interposat el recurs després d’adreçar un requeriment a Madrid per posar de manifest la necessitat que el català puntués per a l’accés al cos de funcionaris.
El ministeri de Justícia, però, s’hi va negar amb el pretext que el procés de selecció ha de garantir ‘les mateixes condicions d’igualtat, mèrit i capacitat per tots els aspirants de tots els àmbits territorials’.
La Generalitat considera que la solució passa perquè el departament de Justícia convoqui les oposicions per a les places de Catalunya i determini que el coneixement del català sigui un requisit per a poder presentar-s’hi.
El procés de selecció servirà per cobrir un terç de la plantilla dels jutjats de Catalunya.
És a dir: 2.497 persones de les 7.444 que hi treballen.
Les oposicions es faran a la tardor i serviran per cobrir places de gestors processals, tramitadors processals, auxilis judicials i metges forenses.
Les proves per a places de promoció interna s’han fet aquest juny.
La llengua catalana a l’administració de Justícia té un ús residual, que no es correspon amb la realitat sociolingüística de Catalunya.
L’ús del català als jutjats ha caigut per catorzè any consecutiu, tocant fons.
Només s’escriuen en català el 7,7% de les sentències.
És el mínim històric.
La Generalitat alerta que els treballadors de l’administració tenen el deure de saber el català, i que els ciutadans que s’adrecen a la justícia tenen el dret d’utilitzar-lo.
L’article 33 de l’estatut indica que els professionals de l’àmbit judicial han d’acreditar ‘un nivell de coneixement adequat i suficient’ de les llengües oficials –també del català– per prestar els seus serveis a Catalunya i garantir el dret d’opció lingüística.
En canvi, la llei estatal permet que jutges, magistrats, fiscals, lletrats i personal funcionari dels jutjats de Catalunya no tinguin cap coneixement de la llengua catalana.
El Consell d’Europa, en aquest sentit, ha advertit, consecutivament, en els seus últims cinc informes, que el govern espanyol incompleix de la Carta europea de les llengües regionals o minoritàries, que compromet els estats signants –entre els quals Espanya– a garantir l’ús d’aquestes llengües a la justícia, l’administració pública o als mitjans de comunicació.
En relació amb això, el Comitè de Ministres del Consell d’Europa ha instat l’estat a fer canvis legals per augmentar el percentatge de personal judicial competent en aquesta llengua.

Response: El departament de Justícia de la Generalitat ha interposat una denúncia contra el govern espanyol per la discriminació del català a les noves proves de selecció de funcionaris de jutjats. Tot i que el coneixement d'algunes llengües estrangeres es considera un mèrit puntuable, no és necessari ni tampoc puntua saber català per aspirar a obtenir una plaça a Catalunya.


Instruction: Explica'm de manera resumida les idees principals d'aquest text:

Context:
La comissió de la reconstrucció econòmica i social creada al Congrés per debatre propostes que accelerin la recuperació a l'Estat després de la crisi del coronavirus ha aprovat aquest dimecres el pla de treball ideat pel PSOE i Unides Podem per als propers dos mesos.
Això sí, els dos grups parlamentaris que formen part del govern espanyol no han estat capaços de pactar tot el full de ruta per als propers mesos, de manera que han rebut pràcticament tantes abstencions com vots a favor.
A banda de la formació d'Inés Arrimadas, que la setmana passada ja va avalar la quarta pròrroga de l'estat d'alarma, també Més País i Compromís han fet costat als plans del PSOE i de Podem per la comissió, i s'hi ha acabat sumant també Coalició Canària.
El pla de treball de l'organisme parlamentari -en inici havia de ser, més aviat, una reedició dels Pactes de la Moncloa- no ha recaptat cap vot en contra, però si l'abstenció de PP, Vox, ERC, Junts per Catalunya i el PNB.
En total, 168 a favor davant 162 abstencions.
La proposta de PSOE i d'Unides Podem centra el debat en quatre eixos: el reforç de la sanitat pública; la reactivació de l'economia i la modernització del model productiu; l'enfortiment dels sistemes de protecció social, de les cures i la millora de sistema fiscal; i la posició d'Espanya davant la Unió Europea.
El PP va intentar afegir un cinquè bloc referit a l'efecte de l'estat d'alarma en les llibertats públiques, però no ha prosperat.
Segons el pla aprovat, al qual ha tingut accés Europa Press, la comissió crearà un grup de treball de 20 membres per cadascun d'aquests quatre blocs temàtics amb la missió de redactar les conclusions.
La novetat és que en aquests equips es donarà entrada a persones alienes a la cambra per participar en la redacció del dictamen.
En concret, cada grup parlamentari nomenarà dos representants per bloc temàtic, un dels quals diputat i l'altre podrà ser un expert o un representant social o institucional.
En tot cas, després de les reticències de el PP s'ha precisat que només els diputats podran actuar com a portaveus en els debats.
D'acord amb el pla aprovat, a finals de juny hauran d'estar redactades les conclusions dels quatre grans blocs temàtics per a la seva aprovació al ple de Congrés, com a molt tard, a principis de juliol.
El PP volia anar més enllà i programar ja quatre reunions setmanals, incloent dissabtes, però les convocatòries s'han deixat per a més endavant.
La comissió de la Reconstrucció, que presideix el socialista Patxi López, es tornarà a reunir aquest dijous per dissenyar els grups de treball, detallar les primeres compareixences i acordar la documentació que es comença a reclamar.
coronavirus
Així hem de guardar les mascaretes a casa entre ús i ús
El lloc on la guardem i com ho fem és vital per poder-la reutilitzar
Dades: coronavirus
MAPES Consulta quants casos de coronavirus ja hi ha al teu municipi i comarca i on augmenten més
Troba en mapes i gràfics interactius on hi ha més casos de la Covid-19 i quina ràtio d'infectats hi ha, a nivell local i comarcal
MAPA
MAPA Quants casos i morts per coronavirus hi ha a la teva regió sanitària?
I a les residències?
Totes les dades de positius confirmats, sospitosos i defuncions, en el marc geogràfic en què es gestionarà el desconfinament
coronavirus
MAPA Així es divideix Catalunya en regions sanitàries
Tot Catalunya està ja en fase 3
coronavirus: FAQS
Què es pot fer i què no en aquests moments a Catalunya
122 preguntes amb resposta sobre la situació actual, tant pels que ja estan a la fase 3 com pels que es troben a la fase 2
coronavirus
GRÀFICS INTERACTIUS Així evoluciona el coronavirus a Catalunya, dia a dia
Catalunya supera les 11.000 víctimes mortals per la Covid-19
Minut a minut
EN DIRECTE L'última hora sobre el coronavirus
Informació en directe sobre la pandèmia a Catalunya, l'Estat i la resta del món
coronavirus
«Coronavirus al dia», rep el butlletí diari de NacióDigital
Facilita'ns el teu correu i rebràs cada vespre consells, dades, avenços per fer front a la pandèmia i una selecció de les millors notícies

Response: Amb un balanç de 168 vots a favor i 162 abstencions, la comissió de la reconstrucció econòmica i social del Congrés dels Diputats ha aprovat aquest dimecres el pla de treball de PSOE i Unides Podem per als pròxims dos mesos. El pla, ideat per accelerar la recuperació després de la crisi del coronavirus, consta de quatre blocs temàtics.


Instruction: Explica'm de manera resumida les idees principals d'aquest text:

Context:
Enterrament Víctor Torres a Lleida Foto: ACN
Més de 300 persones han donat aquest dimarts l'últim adéu a l'històric militant d'Esquerra, Víctor Torres, mort aquest diumenge a Lleida als 96 anys.
Nombrosos representants socials i polítics de tots els partits, sobretot d'ERC, com ara Joan Puigcercós o Ernest Benach han volgut acompanyar la família en aquests moments.
La cerimònia civil, conduïda pel nebot de Víctor Torres, Jordi Guimet, ha comptat amb els parlaments de l'amic de la família i exdelegat del Govern a Lleida, Miquel Pueyo, en català, i el fill gran de Torres, Manuel Torres, en francès.
Els músics han interpretat l'Emigrant i el Cant de la Senyera i els assistents han acabat de manera improvisada la cerimònia amb els Segadors.
La família de Víctor Torres ha estat també acompanyada durant la cerimònia civil de l'amic de Torres, Heribert Barrera, que va ser president del Parlament de Catalunya als anys 80 així com de Josep-Lluís Carod-Rovira, Marta Ferrussola o Oriol Pujol, entre d'altres.
També molts diputats i regidors lleidatans així com l'alcalde de Lleida, Àngel Ros; el president de la Diputació, Jaume Gilabert i el delegat del Govern a Lleida, Ramon Farré han volgut estar presents.
La cerimònia civil per dir adéu a Víctor Torres ha durat mitja hora, s'ha dut a terme als jardins del Tanatori la Lleidatana de Lleida i ha acabat amb la lectura d'un poema del seu germà Màrius Torres i amb el cant improvisat dels Segadors.
Una senyera ha cobert el fèretre amb les despulles d'aquest il·lustre lleidatà.
Heribert Barrera: "Era un home intel·ligent que ha tingut una vida perfectament coherent i fidel a les seves idees"
Un dels assistents a l'acte de comiat ha estat el que fou president del Parlament de Catalunya i amic personal de Víctor Torres, Heribert Barrera, qui s'ha mostrat "trist" per assistir a la cerimònia "d'un amic de tota la vida de tants anys i de tantes lluites".
Així, ha manifestat que "és llei de vida però es dolorós pensar que s'esborren tants i tants records perquè fa 72 anys que el vaig conèixer i havíem compartit tantes coses i il·lusions, algunes acomplertes i altres no tant".
En aquest sentit, "esperem que els més joves puguin veure el que nosaltres no hem vist", ha declarat.
Barrera ha definit Torres com "un home intel·ligent que ha tingut una vida perfectament coherent i fidel a les seves idees i al partit".
Joan Puigcercós : "La seva flama de defensar la llibertat, la justícia social i sobretot Catalunya és una cosa que no hem d'oblidar"
El president d'ERC, Joan Puigcercós, ha parlat de Víctor Torres com un "referent per aquells que l'hem pogut conèixer" i ha destacat que la seva trajectòria "és una representació del que ha estat Catalunya".
Josep-Lluís Carod-Rovira: "La mort de Víctor Torres és la mort d'una part de la història de Catalunya"
Tampoc s'ha volgut perdre l'acte de comiat Josep-Lluís Carod-Rovira, expresident d'ERC, qui ha afirmat que "la mort de Víctor Torres és la mort d'una part de Catalunya: de l'exili, de la resistència i l'expressió d'una triple fidelitat d'ell al país, a les institucions i a les idees republicanes i catalanistes que sempre va representar ERC que ha estat el seu partit de tota la vida"."Per part de pare i de la mare ve d'una família que representa la síntesi política del que eren les Terres de Lleida en la seva dimensió més progressista", ha recordat l'exlíder republicà, sentenciant que "avui es un dia de dol per tothom".
Ernest Benach: "Catalunya hauria d'estar eternament agraïda a gent com Víctor Torres"
Per l'expresident del Parlament, Ernest Benach, Víctor Torres també és un "referent" tant per ERC com per Catalunya.
Per tot això, ha defensat que "Catalunya hauria d'estar atermenament agraïda a gent com ell que van fer aquest esforç que no se'ls ha reconegut prou pel valor i mèrit que havien fet".
Marta Ferrussola: "S'ha mort una gran persona i un gran home"
Marta Ferrussola, esposa del que fou president de la Generalitat, Jordi Pujol, que amb 18 anys va conèixer Torres quan era secretari de Presidència de la Generalitat a l'exili, ha remarcat que "és una pèrdua molt tremenda" d'una persona a qui ha qualificat de "no partidista i sempre oberta a Catalunya" i, ha afegit que amb la mort de Víctor Torres "s'ha mort una gran persona i un gran home".
Ferrussola ha destacat l'amistat que amb el seu marit els unia amb Torres "amb qui vam congeniar moltíssim" i ha assegurat que "la nostra lluita continuarà i anirà endavant i en Víctor ens ajudarà de d'on estigui".

Response: Aquest dimarts, més de 300 persones han assistit a la cerimònia civil per acomiadar a Víctor Torres, l'històric militant d'ERC mort aquest diumenge als 96 anys. A la cerimònia, que ha tingut lloc als jardins del Tanatori la Lleidatana, hi han assistit nombrosos representants socials i polítics, sobretot d'ERC, i ha estat conduïda pel nebot de Torres, Jordi Guimet.


Instruction: Explica'm de manera resumida les idees principals d'aquest text:

Context:
La segona reunió dels representants dels treballadors de terra d'Iberia a l'aeroport del Prat i la direcció de la companyia per evitar la vaga d'aquest cap de setmana i el 30 i 31 d'agost ha acabat sense acord.
Fonts del Departament de Treball han explicat que la voluntat de les parts és seguir negociant, sense més concreció.
Els sindicats denuncien la temporalitat dels treballadors i reclamen una solució tenint en compte el volum i les particularitats de l'aeroport del Prat.
En la trobada d'aquest dijous hi ha participat com a mediador el director general de Relacions Laborals, Enric Vinaixa.
Durant la reunió s'han conegut els serveis mínims, que Foment ha fixat en el 53% en vols amb alternativa de trajecte de més de 5 hores i del 32% per als de menys.
Per la seva banda, Vueling ha fet la cancel·lació preventiva de 112 vols d'Ibèria.
El portaveu d'UGT al comitè d'empresa d'Iberia, Omar Minguillón, ha fet una crida als treballadors a respectar els serveis mínims tot i considerar-los "exagerats i excessius".
A la sortida de la reunió ha demanat ser "curosos i seriosos" respectant els serveis mínims "pel bé de la societat catalana que no té culpa que Iberia no estigui a l'altura del nostre aeroport" i "per les companyies clients que tampoc en tenen culpa".
"Sortim decebuts d'una reunió que ha durat tot el dia perquè l'empresa no ha estat disposada a donar cap dada que donés credibilitat a la possibilitat de millorar la situació", ha destacat Minguillón.
Ha dit que considera una "engany" que l'empresa faci diferències en aeroports similars tenint en compte que a Madrid hi ha 3.500 persones i a Barcelona 2.000 per fer "feines similars".
Oberts a continuar negociant
Minguillón ha agraït a la conselleria de Treball l'esforç per convèncer l'empresa "a posar seny i sentit comú" per evitar aquesta vaga "però no ha estat possible" i ha dit que es veuen "obligats" a mantenir-la.
Ha afegit que acudiran a totes les reunions on els convoquin.
"Esperem que n'hi hagi més", ha indicat, tot i que hi ha "poques possibilitats" de suspendre la vaga d'aquest cap de setmana, es pot seguir negociant abans de l'altre cap de setmana amb la vaga prevista.
Aquest divendres hi ha assemblees previstes a l'Aeroport del Prat per explicar com ha anat la reunió als treballadors.
Seran assemblees durant tot el dia per poder contactar amb el màxim de treballadors.
També els demanaran que respectin els serveis mínims.
Primeres cancel·lacions
Vueling ha anunciat aquest migdia la cancel·lació de manera preventiva de 112 vols d'aquest cap de setmana per la convocatòria de vaga del personal de terra d'Iberia a l'aeroport del Prat, segons han explicat fonts de la companyia.
Així, es veuran afectats 46 vols dissabte i 66 diumenge.
Vueling està informant els passatgers afectats que "possiblement" el seu vol es pot veure afectats i els ofereix una alternativa.
En la major part dels casos aquesta passa per reubicar-los en un vol el mateix dia o l'endemà.
Des de Vueling han afirmat que volen que l'impacte de la vaga convocada pels treballadors d'Iberia "sigui mínim" i han enviat un "missatge de tranquil·litat".
Serveis mínims entre el 32% i el 53%
El ministeri de Foment ha decretat uns serveis mínims del 53% per als vols peninsulars i estrangers on l'alternativa de transport públic suposi un recorregut de cinc hores o més amb motiu de la vaga convocada per aquest cap de setmana pel personal de terra d'Iberia a l'aeroport del Prat.
En el cas de vols peninsulars amb un recorregut inferior a cinc hores els serveix fixats són del 32% i en la connexió amb les illes es garanteixen el 100% dels vols. De la mateixa manera, estan garantits tots els vols dedicats a tasques d'emergència com ambulància, incendis, transport d'òrgans per a transplantaments, protecció civil o rescats.

Response: La segona reunió que han mantingut el personal de terra d’Ibèria de l’aeroport del Prat i la companyia ha acabat sense acord i de moment es manté la vaga d’aquest cap de setmana i el 30 i 31 d’agost. Els sindicats denuncien la temporalitat dels treballadors, tot i que estan disposats a mantenir més reunions i respectar els serveis mínims.


Instruction: Explica'm de manera resumida les idees principals d'aquest text:

Context:
Josep estimat,
Ignoro si Hergé ha situat mai l’acció de cap dels seus llibres a l’interior d’una presó i també ignoro com l’ha descrit o com l’hauria imaginat.
Segurament com un lloc força més agradable que Estremera on, per cert, has aconseguit que les hamburgueses deixin de ser flatulentes després d’haver-ne parlat a la premsa.
A Estremera ens hi hem vist dues vegades a través d’un vidre i, en totes dues ocasions, hem rigut segurament per no plorar.
Una d’aquestes riallades va ser per unes estranyes gesticulacions del conseller Romeva que, per sort, no van ser detectades pels funcionaris que hi eren presents.
El migdia fatídic en què us van tornar a empresonar vam parlar per telèfon i et vaig veure serè, convençut i molt conscient de què podia passar.
Al matí havíeu declarat davant el jutge i aquella tarda Pablo Llarena us tornava a tancar.
Mentre m’ho explicaves, sentia de fons la resta de consellers dinant en un bar qualsevol de Madrid.
Bé, qualsevol no, a prop d’aquests espais sinistres anomenats Tribunal Suprem i Audiència Nacional.
En una de les parets del teu despatx hi tens penjada la portada del Tintín Objectiu: la lluna i una reproducció del coet que hi apareix.
Rull, tu no has enganyat mai ningú.
Ets independentista des del primer dia, allò que s’anomena un indepe de pedra picada o pota negra.
I, si no, que ho demanin al ‘retolador normalitzador’ i a alguns cartells del centre de Terrassa que tenien dificultats a percebre quina era la llengua pròpia de Catalunya.
Et vas fer de la JNC perquè vas pensar que era la millor via per a aconseguir la independència, de la mateixa manera que Tintín intenta arribar a la lluna seguint un impuls vital.
No vas enganyar ningú, ni el president Pujol quan durant un consell nacional vas ser l’única veu discrepant del pacte del Majestic.
Tampoc no vas enganyar Pablo Llarena quan li vas dir a la cara que compareixies davant d’ell tot i saber que el resultat del procés ja era predeterminat.
Al mateix temps, li vas recordar que tenia el poder de permetre’t de veure créixer els teus fills Bernat i Roger, tot i que aquest dret sembla estar només reservat als agressors de la Blanquerna.
Ens vam conèixer a l’escola a l’edat de tretze anys (l’arrencada no va ser gaire bona, oi Rullers?) i vam viure una adolescència força distreta.
En aquella època tornar del Concor de Sabadell en Mobylette i sense casc era la cosa més normal.
Als divuit anàvem a la UAB amb el teu Citroën 2 CV groc, justament groc, amb l’inevitable adhesiu de ‘Nuclears, no gràcies’ i el ‘Sultans of swing’ dels Dire Straits sonant a tot drap repetidament.
En aquella època fins i tot vaig detectar l’inici del festeig amb la Meritxell… Han passat molts anys, però encara mantenim el contacte regularment sota la denominació de ‘colla clàssica’, formada pels qui vam fer el BUP plegats a Matadepera.
A l’inevitable grup de WhatsApp es va debatre si havies de marxar o quedar-te i tu vas defensar la teva posició amb dignitat, la mateixa amb què vas rebre el president Torra amb el pin de conseller.
Aquí fora hi ha qui diu que ‘cal tornar a la normalitat’ com si tot això que passa fos normal, però de normal no ho és gens.
Miro de dir-ho tan sovint com puc a les tertúlies i a qui em vulgui escoltar, però hi ha un corrent d’opinió general que vol passar pàgina.
Com si no hagués passat res.
Pretenen que oblidem que a l’Espanya del 2018 hi ha presos polítics i exiliats, de resultes d’una oportuníssima alineació d’interessos entre policia, fiscalia, govern i jutges.
Els lladres acabats de condemnar seuen tranquil·lament al congrés, mentre volen tancar el major dels Mossos a la presó.
Intenten ocultar la violència institucional del primer d’octubre, mentre als carrers ha aparegut una violència de baixa intensitat de persones que arrenquen llaços grocs i qualsevol cosa que pugui reclamar la vostra llibertat.
Què els deu passar pel cap?
És una variant de l”a por ellos’ amb aromes d’extrema dreta i la tolerància del club del 155.
En la teva darrera compareixença davant alguns companys de conselleria els vas dir que ‘un guanyador és un somniador que no s’ha rendit mai’ i afegies que es tractava de no rendir-se ‘en el repte de deixar als fills un país millor, es pensi el que es pensi, s’hagi nascut dins o fora de Catalunya, es parli, s’estimi o se somniï en català o en castellà’.
No és tan difícil d’entendre, oi?
Josep, et volem a casa.
Pere Mas

Response: En una carta oberta al portal de VilaWeb, el periodista Pere Mas es dirigeix a Josep Rull, tancat a la presó d'Estremera arran de la convocatòria del referèndum per la independència del 2017. Mas rememora la seva relació personal amb Rull, a qui va conèixer a l'escola quan tenien tretze anys i amb qui va anar a la universitat.


Instruction: Explica'm de manera resumida les idees principals d'aquest text:

Context:
La Policia Nacional ha desmantellat una pàgina web que, presumptament, es dedicava a la venda de material d'abús sexual infantil i ha detinguts a 12 pedòfils a Barcelona, Girona, Sabadell, Càceres, Albacete, Cadis, Castelló, Madrid, Màlaga, Múrcia, València i Portugal.
L'administrador de la web es trobava al país lusità i va ser arrestat per la policia d'allà gràcies a les indicacions de la Unitat Central de Ciberdelinqüència de la policia espanyola.
La posterior investigació sobre els usuaris del web va permetre la identificació i detenció dels pedòfils, que intercanviaven el material a través de missatgeria instantània.
La investigació ha comptat amb la col·laboració d'Europol, Interpol i la Policia de Seguretat Pública de Portugal.
La investigació va començar gràcies a una informació ciutadana rebuda a través del portal www.policia.es/colabora.php que va posar als agents sobre la pista d'un lloc web de distribució comercial de material pedòfil.
Els policies van procedir a l'anàlisi detallada del web investigat, aconseguint dades que van permetre el rastreig i localització del seu administrador, un ciutadà resident a Portugal i que obtenia regularment quantiosos beneficis econòmics derivats d'aquestes activitats.
Amb la finalitat de rendibilitzar el negoci i obtenir importants guanys, oferia dues vies diferents: una és efectuar un pagament directe a través de monedes virtuals o de plataformes de gestió econòmica en línia, cosa que permet al visitant evitar la publicitat.
El segon camí és interposar entre la pàgina i les imatges d'abusos sexuals a menors un intermediari publicitari.
D'aquesta manera, cada vegada que algú accedeix a aquest enllaç, el creador del web il·legal rep una petita contraprestació.
En determinar la seva ubicació a Portugal, la Policia Nacional va sol·licitar a través d'Europol la col·laboració dels seus homòlegs en aquest país i, d'acord amb la informació facilitada pels agents de la Unitat Central de Ciberdelinqüència, va ser detingut, ingressant posteriorment a la presó.
La pàgina estava allotjada en un proveïdor de serveis i, davant el requeriment de les autoritats espanyoles, va ser desmantellada.
Identificació de dotze pedòfils
No obstant això, els investigadors van continuar l'anàlisi de la web i van localitzar un apartat de grups de missatgeria instantània dedicat a material d'abús sexual infantil.
D'aquesta manera es va aconseguir la plena identificació de la resta de pedòfils a Espanya que, havent entaulat contacte a la web, utilitzaven aplicacions de missatgeria a través de telefonia mòbil per intercanviar material sexual de menors.
Alguns d'ells exhibien actituds jocoses davant els abusos a nens i tenien un consum compulsiu de material il·legal.
Entre ells destaca la detenció d'un individu a Màlaga que era un dels membres més actius en aquests canals investigats i amb més volum de material il·legal compartit, un total de fins a 38 vídeos de nens de molt curta edat sotmesos a greus abusos sexuals.
També crida l'atenció la presència d'un menor d'edat, arrestat a Barcelona, que havia compartit 49 vídeos i 9 fotografies de nenes molt petites en molt poc temps.
Joventut dels pedòfils arrestats
Cal destacar la joventut dels detinguts, dels quals quatre eren menors d'edat i set eren a la vintena, i el telèfon mòbil era el mitjà principal de comissió de delicte.
Els menors sovint disposen d'aquesta eina de connexió a internet sense supervisió i, de fet, és l'instrument preferent per a això.
Els agents han acreditat que els investigats posaven en comú consells per eludir la seva responsabilitat penal, evitant ser detectats i intercanviant informació sobre canals que garanteixin al màxim la seva privacitat i seguretat.
A més, i com és habitual, utilitzaven codis i argot per evitar cridar l'atenció sobre el material que realment albergava.
Durant la investigació, els agents van aconseguir identificar també a dos ciutadans colombians, i la informació es va remetre a través d'Interpol a aquest país perquè actuessin d'acord amb la seva legislació.

Response: La Policia Nacional, amb la col·laboració de l'Europol, la Interpol i la Policia de Seguretat Pública de Portugal ha desmantellat una pàgina web dedicada a la venda de material d'abús sexual a infants. L'administrador de la web residia a Portugal i després d'arrestar-lo, s'han produït múltiples detencions a diversos punts d'Espanya, com Barcelona, Madrid, València, Càceres o Albacete.


Instruction: Explica'm de manera resumida les idees principals d'aquest text:

Context:
El govern de Sitges estudia vetar les llicències d'habitatges d'ús turístic als barris que s'estan construint i desenvolupant a la zona de la Plana.
És una de les mesures que vol aplicar en el pla urbanístic que prepara per endreçar el fenomen dels apartaments turístics al conjunt del municipi, segons ha explicat a l'ACN la regidora de Turisme, Aurora Carbonell.
"Aquí ho haurem d'acotar, perquè, si no, hi ha perill que es compri només per invertir en l'obertura d'aquest tipus de pisos", ha argumentat.
Sis mesos després d'aprovar una moratòria per a la concessió de noves llicències, el govern també és a punt d'encarregar un estudi per definir quina és la càrrega turística que pot absorbir Sitges, tant pel nombre de visitants com d'allotjaments.
Mentrestant, continua combatent l'existència d'apartaments il·legals.
Des que al desembre la Junta de Govern va aprovar una moratòria d'un any per l'obertura de nous habitatges d'ús turístic, l'Ajuntament es troba en una fase d'"anàlisi" per identificar quin és el gruix de pisos que operen sense llicència i definir quines zones del municipi poden acollir aquests allotjaments.
La regidora de Turisme ha detallat que la nova normativa es recollirà en un pla urbanístic que s'hauria de començar a aplicar durant el 2018.
A l'espera que l'Ajuntament concreti com vol distribuir els habitatges d'ús turístic, Carbonell ha assegurat a l'ACN que "tot el govern té bastant clar que no es podran donar llicències a la zona afectada pel PPU1".
Es tracta de la zona coneguda com la Plana, a tocar d'un dels accessos al municipi.
La regidora de Turisme considera que és una zona on caldrà "acotar" l'obertura d'aquests allotjaments per evitar el "perill" que els inversors comprin pisos amb l'objectiu de destinar-los al turisme.
Pel que fa al centre de la vila, Aurora Carbonell ha subratllat que no es tracta del barri més afectat per la proliferació de pisos turístics, ja que ha assegurat que n'hi ha repartits per tot el municipi, "des de la Llevantina a Aiguadolç".
No ha descartat, però, que calgui establir "uns números" per limitar quants apartaments destinats al turisme hi pot haver a la zona més cèntrica.
En aquest sentit, la regidora ha detallat que el govern encarregarà en breu un estudi amb doble finalitat.
Per una banda, l'empresa contractada farà una batuda a internet per localitzar pisos que es lloguen als turistes de forma il•legal, i també farà inspeccions porta a porta, ja que actualment el govern assegura que hi ha 1.500 habitatge legals però que n'hi ha "més del doble" sense legalitzar.
D'altra banda, aquesta mateixa empresa calcularà quin és el nivell de càrrega turística que Sitges pot absorbir per tal de definir fins on arriben els recursos que es poden oferir als visitants i saber, al mateix temps, on es situa el sostre dels habitatges d'ús turístic.
"Hem de saber quanta gent cap al municipi i quants pisos.
Si l'estudi diu que en poden haver 2.000, serà on marcarem el límit dins el pla urbanístic", ha explicat Aurora Carbonell.
Tot i admetre que és l'Ajuntament qui ha d'encapçalar les tasques de reordenació dels allotjaments turístics, la regidora també ha assegurat que els governs locals no poden assumir el control d'aquest sector si no existeix una nova regulació supramunicipal que els empari.
"Amb les eines municipals que tenim podem fer fins un límit", ha lamentat, demanant a la Generalitat que aposti per fixar una regulació clara i contundent.
"Canvi de xip" dels propietaris
Mentre el govern de Sitges s'esforça en combatre els pisos turístics il•legals i controlar l'aparició de nous allotjaments d'aquest tipus, la regidora de Turisme també fa una crida als propietaris d'habitatges buits per a què "canviïn el xip".
Aurora Carbonell lamenta que el lloguer per a turistes de curta estada s'hagi convertit en el recurs habitual a Sitges per a aquells propietaris que tenen un habitatge en desús, i els insta a destinar-lo a la borsa de lloguer social.
En aquest sentit, ha assegurat que l'Ajuntament ofereix "facilitats" per donar un nou ús a aquests pisos, a base de subvencions per a reformes i assessorament legal per donar "fiabilitat" als llogaters.
Carbonell ha defensat que "destinar l'habitatge a un ús social en comptes d'un ús turístic acaba generant un doble benefici pel poble i per evitar l'impacte negatiu que provoquen els pisos turístics".
Barcelona com a referent
La reordenació que Sitges va començar al desembre en el sector dels habitatges d'ús turístic s'ha emmirallat en Barcelona, segons ha explicat la regidora.
Aurora Carbonell també ha matisat, però, que Sitges té "menys risc" que s'acabi generant una sensació de "turismefòbia" entre la ciutadania, com ha ocorregut a la capital catalana, ja que garanteix que el municipi ha esmerçat esforços en trobar l'equilibri entre el resident i el turista.
"Cal fer més gestió que promoció", ha explicat, defensat la importància de preservar la cultura, el patrimoni i les festes per a què "no es malmetin".

Response: L’Ajuntament de Sitges està estudiant vetar les llicències per a pisos turístics als nous barris que s’estan construint a la zona de la Plana. També ha encarregat un estudi per determinar el gruix de pisos d’aquest tipus que pot assumir el municipi i ha reclamat a la Generalitat que fixi una regulació clara i contundent per evitar-ne l’impacte negatiu.